Bismarck

ความหายาก
 สัญชาติ
 คลาส
 รีโมเดล
-BSM
-(ยัยแมว)เปอร์เซีย
-(ยัย)จิ้งหรีด
-แม่เลี้ยง
 จุดเด่น
-ทอมบอย
-ชอบใช้ความรุนแรง
- แต่ดั๊นมีหูแมว
- ถึงเธอจะออกแนวสาวเข้มผู้แข็งแกร่ง แต่เวลาเดเระแตกนี่มีความเป็นสาวน้อยน่ารักสูงมาก
 วันเกิด
 ครอบครัว
 สหาย

## ประวัติ

เรือประจัญบานบิสมาร์ค เป็นเรือชั้นบิสมาร์คของกองทัพเรือเยอรมัน ชื่อของเรือนำมาจาก ออตโต้ วอน บิสมาร์ค แม่ทัพแห่งปรัสเซีย (ชื่อเดิมก่อนรวมเป็นชาติเยอรมัน) วางกระดูกงูเมื่อวันที่ 1 กรกฏาคม ปี 1936 และปล่อยลงน้ำเมื่อวันที่ 14 กุมภาพันธ์ ปี 1939 เป็นเรือพี่น้องกับ เรือเทียร์พิตซ์ ที่อยู่ในชั้นเดียวกัน ทั้งสองลำเป็นเรือที่ได้รับการกล่าวขาญว่า เป็นเรือรบที่ใหญ่ที่สุดที่ต่อในยุโรป

เรือบิสมาร์คเป็นเรือที่ต่อขึ้น โดยละเมิดสัญญาในการสร้างเสริมกองทัพที่เยอรมันทำไว้กับชาติพันธมิตรในช่วงสงครามโลกครั้งที่ 1 โดยสิ้นเชิง อีกทั้งเรือยังได้ชื่อว่าเป็นเรือขนาดใหญ่ ที่เอาไว้แสดงอำนาจของพรรคนาซีเยอรมัน เนื่องจากเรือลำนี้ต่อขึ้นจนสำเร็จตามความต้องการของ อดอล์ฟ ฮิตเลอร์ ผู้นำเยอรมันในยุคนั้น ถึงแม้ว่า จอมพลเรือ โดนิซ ผู้บัญชากองทัพเรือเยอรมัน จะไม่ค่อยเห็นด้วยก็ตาม เนื่องจากวัตถุดิบที่ใช้ในการสร้างเรือบิสมาร์คนั้นสามารถนำมาใช้ต่อเรืออู (เรือดำน้ำ U-Boat ของเยอรมัน) ได้หลายลำ ซึ่งจะมีประโยชน์ในทางยุทธศาสตร์มากกว่าการสร้างเรือประจัญบานลำเดียว

ในเดือนพฤษภาคม ปี 1941 เรือบิสมาร์คได้เริ่มปฏิบัติภารกิจ ภายใต้รหัส ไรเนนเบิร์ก(Rheinubung) ร่วมกับ เรือลาดตระเวณหนักปรินซ์ออยเก้น ในการสกัดการส่งกำลังทางเรือระหว่างสหรัฐอเมริกาและอังกฤษ ผ่านทางมหาสมุทรแอตแลนติค ระหว่างที่เดินทางผ่านคาบสมุทรสแกนดิเนเวียน เรือทั้งสองลำก็ถูกตรวจพบโดยหน่วยลาดตระเวณของอังกฤษหลายครั้ง กองทัพเรืออังกฤษจึงส่ง เรือรบฮู้ด และ เรือรบปรินซ์ออฟเวลส์ ติดตามเรือทั้งสองลำไป และได้เข้าปะทะกันที่บริเวณช่องแคบเดนมาร์ค ในวันที่ 24 พฤษภาคม ปี 1941 ผลจากการปะทะกันเรือรบฮู้ด ถูกเรือรบบิสมาร์คยิงจมภายในการยิงชุดแรก และทำให้ เรือรบปรินซ์ออฟเวลส์ต้องล่าถอยไป เมื่อข่าวการจมของเรือฮู้ดแพร่ออกไป ทำให้ทางกองทัพเรืออังกฤษระดมส่งเรือรบ และเครื่องบินโจมตีตอร์ปิโด จำนวนหลายลำออกไล่ล่า มุ่งหวังที่จะจม เรือบิสมาร์คให้จงได้ กระทั่งสองวันต่อมา ระหว่างที่เรือบิสมาร์ค มุ่งหน้าไปยังชายฝั่งของฝรั่งเศสที่เยอรมันยึดครองอยู่ เรือก็ถูกโจมตี โดยเครื่องบินโจมตีตอร์ปิโดซอร์ดฟิช ที่มาจาก เรือบรรทุกเครื่องบินอาร์ครอยัล ของอังกฤษ ตอร์บิโดลูกหนึ่งทำให้เรือเกิดความเสียหายที่บริเวณส่วนเกียร์ที่ใช้ควบคุมทิศทาง ไม่สามารถทำการซ่อมแซมกลางทะเลได้

เช้าของวันที่ 27 พฤษภาคม ปี 1941 กองทัพอังกฤษใช้เรือบรรทุกเครื่องบิน 1 ลำ เรือประจัญบาน 3 ลำ เรือลาดตระเวณ 3 ลำ และเรือพิฆาต 6 ลำ ทำการโจมตีเรือบิสมาร์คก่อนที่จะเข้าเทียบท่าในฝรั่งเศสได้ เรือบิสมาร์ค ที่ได้รับความเสียหายอยู่ก่อนแล้วนั้น แม้จะถูกระดมยิงด้วยปืนเรือและตอร์ปิโดอย่างหนัก แต่ก็ทำการตอบโต้กลับอย่างดุเดือด และในที่สุดก็จมลงในมหาสมุทรแอตแลนติค เมื่อเวลา 10.39 น. เรือรบบิสมาร์ค มีลูกเรือเสียชีวิตทั้งสิ้น 2,200 นาย ถูกจับเป็นเชลย 110 นาย

## ในตัวเกม

* ร่างปกติ
* ร่างปกติเสียหายหนัก
* ร่างไค
* ร่างไคเสียหายหนัก

ในตัวเกมบิสมาร์คมีผมสั้นสีบรูเน็ตและได้แต่งตัวคล้ายกับเหล่าพลทหารนาซี รวมทั้งสีของเครื่องแบบด้วย จะเห็นได้ว่าหลังที่เป็นส่วนคล้ายๆเรือของเธอนั้นมีสัญลักษณ์อยู่นั่นเป็นสัญลักษณ์ของทหารนาซีแต่เนื่องจากเหตุผลที่ทุกๆคนรู้กันดี ทางนักวาดเลยตัดสัญลักษณ์ออกเหลือเพียงแค่กากบาทเพื่อหลีกเลี่ยงปัญหาที่อาจจะเกิดขึ้นในภายหลัง

## คำพูด

 กลับมาจากรีโมเดล
 บทพูดตอนขอแต่งงาน

## เกร็ดเล็กน้อย

* 1 ในสามสาว AKB ที่ผู้การหลายคนต่างเฝ้าหา
* ก่อนหน้านั้น ก็ยังมีเกมยิงในตำนานที่ใช้สัญลักษณ์กากบาทแทนสวัสติกะเหมือนกับบิสมาร์ค..... **Metal Slug**
* สาเหตุที่บิสมาร์คถูกเรียกว่าท่านผู้นำเพราะว่าถูกตั้งตามชื่อนายกรัฐมนตรีของเยอรมนีสมัยคริสต์ศตวรรษที่ 19 ออตโต ฟอน บิสมาร์คที่เป็นผู้วางรากฐานของเยอรมนีสมัยใหม่เกือบทั้งหมด
* สาเหตุที่บิสมาร์คมีหูแมวนั่นก็เพราะเป็นที่มาของตำนานแมวดำที่รอดตาย ปาฏิหารย์ที่อยู่บนเรือบิสมาร์ค (Bismark's Cat) ที่มีชื่อว่า "ออสก้า (Oscar)" ซึ่งหลังจากที่บิสมาร์คจม เจ้าแมวตัวนี้ก็ได้รับการช่วยเหลือจากเรือพิฆาต "คอสแซค (Cossack)" ของอังกฤษและเจ้าแมวตัวนี้ก็ถูกเปลี่ยนชื่อใหม่จากออสก้ามาเป็น "แซม (Sam)" แต่แล้ว 5 เดือนต่อมา คอสแซคก็จมด้วยตอร์ปิโด แต่ก็ยังได้รับการช่วยเหลือจากเรือพิฆาต "เลเจียน (Legion)" ของอังกฤษ ซึ่งการถูกช่วยครั้งนี้ทำให้ได้ฉายา "แซมผู้ไม่เคยจม (Unsinkable Sam)" และต่อมาก็แซมก็ถูกย้ายไปเลี้ยงบนเรือบรรทุกเครื่องบินของอังกฤษที่ชื่อ "อาร์ครอยัล (Ark Royal)" แต่อนิจจา เรืออาร์ครอยัลก็ถูกตอร์ปิโดยิงจม และแซมก็ถูกช่วยชีวิตโดยเรือพิษตของอังกฤษที่ชื่อ "ไลท์นิ่ง (Lightning)" ก่อนถูกส่งต่อยังสำนักงานข้าหลวงยิบรอลตา (Gibraltar) แต่แล้ว 4 เดือนต่อมา...ราวกับมีอาถรรพ์บางอย่างเกิดขึ้นกับเรือที่เคยช่วยชีวิตแซมไว้ ซึ่งก็คือทั้งเลเจียนและไลท์นิ่งก็จมลงทั้งคู่ (ต่างปีกัน) จากนั้นแซมหรือออสการ์ก็ถูกบันทึกว่าเป็นแมวที่รอดชีวิตจากเหตุเรืออัปปาง บ่อยที่สุดในสงครามโลกครั้งที่ 2
* แต่ถ้ามองในอีกแง่มุม มันใช่แมวปาฏิหารย์หรอก.... นี่มันแมวดำลางมรณะชัดๆ ขึ้นลำไหน ลำนั้นจมหมด และจุดเริ่มต้นก็คือบิสมาร์คนั่นเอง จึงเป็นที่มาของหูแมวบิสมาร์คที่ปล่อยแรงอาฆาตออกมา เจนสัมผัสได้ค่ะ
* แต่ถึงอย่างไรก็ตาม เรื่องที่เกิดขึ้นนี้อาจจะเป็นเพียงเรื่องแต่งของพวกทหารเรือขึ้นมาก็ได้ ซึ่งสามารถหารายละเอียดอื่นๆอ่านได้ที่นี่